
122 DR 30.6.2009 

 
 

Kesediaan kementerian terbabit dalam menyediakan sebahagian prasarana utama 
ini akan dapat menyelesaikan permasalahan penduduk-penduduk yang terlibat dan sekali 
gus akan menjamin kesejahteraan rakyat negeri ini.   

Tuan Yang di-Pertua, minta penjelasan Menteri. Terima kasih.   

Timbalan Yang di-Pertua [Datuk Ronald Kiandee]: Sila Yang Berhormat 
Menteri.   

8.15 mlm.   

Timbalan Menteri Pengangkutan I [Datuk Abdul Rahim bin Bakri]: Terima 
kasih Tuan Yang di-Pertua. Projek landasan berkembar Ipoh ke Padang Besar adalah 
merupakan projek nasional Kerajaan Persekutuan di bawah Rancangan Malaysia 
Kesembilan bertujuan meningkatkan kemudahan dan infrastruktur kereta api negara untuk 
kepentingan ekonomi dan keselesaan rakyat. Projek ini dilaksanakan oleh kontraktor utama 
iaitu MMC Gamuda dan mengambil masa lima tahun dan dijadualkan siap sepenuhnya 
pada tahun 2014.   

Projek ini dirancang dengan teratur dan dilaksanakan untuk memperbaiki 
rangkaian mode pengangkutan negara supaya lebih efisien khususnya pengangkutan rel.  
Berdasarkan maklumat bancian terkini terdapat 571 buah premis yang merupakan 
setinggan kediaman di seluruh negeri Kedah dan perlu dipindahkan segera bagi memberi 
laluan kepada pihak kontraktor projek untuk melakukan kerja-kerja tanah. Manakala 
sebanyak 35 buah premis pula yang terdapat di mukim Jerai terdiri daripada empat buah 
kediaman, tiga lot tanah kosong dan 28 premis komersial yang menyewa dengan pihak 
Keretapi Tanah Melayu Berhad di atas tanah Perbadanan Aset Keretapi yang telah 
ditamatkan penyewaannya kerana terlibat dengan projek landasan berkembar ini.   

Setakat ini penyewa-penyewa premis komersial dan perniagaan sememangnya 
diminta mengosongkan premis tanpa pampasan.  Ini adalah kerana kontrak penyewaan 
yang dipersetujui bersama, penyewa-penyewa komersial ini dengan KTMB adalah tertakluk 
kepada perjanjian yang telah ditandatangani dan dipersetujui oleh mereka sendiri.  
Peruntukan perjanjian fasal 19 menyatakan bahawa pegawai, pengawal ataupun 
pengurusan KTMB tidak bertanggungjawab dalam membayar apa-apa pampasan atau 
ganti rugi ke atas penamatan atau penamatan lebih awal atau pembatalan perjanjian 
kepada penyewa ataupun kepada mana-mana pihak yang mempunyai kepentingan ke atas 
tanah tersebut.   

Berdasarkan peruntukan perjanjian tersebut, kerajaan tidak perlu membayar 
sebarang pampasan kepada penyewa yang terbabit dan ini adalah dimaklumi oleh 
penyewa-penyewa tersebut. Mengenai saranan supaya pihak kementerian berbincang 
dengan pihak kerajaan berhubung dengan isu-isu berkaitan penempatan semula setinggan.  
Sukacita dimaklumkan sememangnya pihak kerajaan telah pun mengadakan pelbagai siri 
perbincangan. Pada masa ini jumlah pampasan yang dibayar kepada setinggan-setinggan 
di negeri Kedah adalah berdasarkan formula pampasan bayaran ex-gratia dan formula ini 
telah pun dipersetujui oleh Kerajaan Negeri Kedah masa kini.   

Kerajaan berharap kerajaan-kerajaan negeri yang terlibat dengan projek ini 
termasuklah Kerajaan Negeri Kedah bekerjasama menyediakan kawasan penempatan 
semula setinggan atau projek-projek perumahan baru untuk tujuan pemindahan setinggan 
tersebut.  Terima kasih.   

Timbalan Yang di-Pertua [Datuk Ronald Kiandee]: Ahli-ahli Yang Berhormat, 
Mesyuarat Dewan hari ini ditangguhkan sehingga pukul 10 pagi hari Rabu, 1 Julai 2009. 

   

Dewan ditangguhkan pada pukul 8.17 malam.   

 

 

 



Kesediaan kementerian terbabit dalam menyediakan sebahagian prasarana utama ini akan dapat menyelesaikan permasalahan penduduk-penduduk yang terlibat dan sekali gus akan menjamin kesejahteraan rakyat negeri ini. Tuan Yang di-Pertua, minta penjelasan Menteri. Terima kasih. Timbalan Yang di-Pertua [Datuk Ronald Kiandee]: Sila Yang Berhormat Menteri. 8.15 mlm. Timbalan Menteri Pengangkutan I [Datuk Abdul Rahim bin Bakri]: Terima kasih Tuan Yang di-Pertua. Projek landasan berkembar Ipoh ke Padang Besar adalah merupakan projek nasional Kerajaan Persekutuan di bawah Rancangan Malaysia Kesembilan bertujuan meningkatkan kemudahan dan infrastruktur kereta api negara untuk kepentingan ekonomi dan keselesaan rakyat. Projek ini dilaksanakan oleh kontraktor utama iaitu MMC Gamuda dan mengambil masa lima tahun dan dijadualkan siap sepenuhnya pada tahun 2014. Projek ini dirancang dengan teratur dan dilaksanakan untuk memperbaiki rangkaian mode pengangkutan negara supaya lebih efisien khususnya pengangkutan rel. Berdasarkan maklumat bancian terkini terdapat 571 buah premis yang merupakan setinggan kediaman di seluruh negeri Kedah dan perlu dipindahkan segera bagi memberi laluan kepada pihak kontraktor projek untuk melakukan kerja-kerja tanah. Manakala sebanyak 35 buah premis pula yang terdapat di mukim Jerai terdiri daripada empat buah kediaman, tiga lot tanah kosong dan 28 premis komersial yang menyewa dengan pihak Keretapi Tanah Melayu Berhad di atas tanah Perbadanan Aset Keretapi yang telah ditamatkan penyewaannya kerana terlibat dengan projek landasan berkembar ini. Setakat ini penyewa-penyewa premis komersial dan perniagaan sememangnya diminta mengosongkan premis tanpa pampasan. Ini adalah kerana kontrak penyewaan yang dipersetujui bersama, penyewa-penyewa komersial ini dengan KTMB adalah tertakluk kepada perjanjian yang telah ditandatangani dan dipersetujui oleh mereka sendiri. Peruntukan perjanjian fasal 19 menyatakan bahawa pegawai, pengawal ataupun pengurusan KTMB tidak bertanggungjawab dalam membayar apa-apa pampasan atau ganti rugi ke atas penamatan atau penamatan lebih awal atau pembatalan perjanjian kepada penyewa ataupun kepada mana-mana pihak yang mempunyai kepentingan ke atas tanah tersebut. Berdasarkan peruntukan perjanjian tersebut, kerajaan tidak perlu membayar sebarang pampasan kepada penyewa yang terbabit dan ini adalah dimaklumi oleh penyewa-penyewa tersebut. Mengenai saranan supaya pihak kementerian berbincang dengan pihak kerajaan berhubung dengan isu-isu berkaitan penempatan semula setinggan. Sukacita dimaklumkan sememangnya pihak kerajaan telah pun mengadakan pelbagai siri perbincangan. Pada masa ini jumlah pampasan yang dibayar kepada setinggan-setinggan di negeri Kedah adalah berdasarkan formula pampasan bayaran ex-gratia dan formula ini telah pun dipersetujui oleh Kerajaan Negeri Kedah masa kini. Kerajaan berharap kerajaan-kerajaan negeri yang terlibat dengan projek ini termasuklah Kerajaan Negeri Kedah bekerjasama menyediakan kawasan penempatan semula setinggan atau projek-projek perumahan baru untuk tujuan pemindahan setinggan tersebut. Terima kasih. Timbalan Yang di-Pertua [Datuk Ronald Kiandee]: Ahli-ahli Yang Berhormat, Mesyuarat Dewan hari ini ditangguhkan sehingga pukul 10 pagi hari Rabu, 1 Julai 2009. Dewan ditangguhkan pada pukul 8.17 malam.